বাইকান্দের যুদ্ধ
বাইকান্দের যুদ্ধ ৭২৯ সালে উমাইয়া খিলাফত এবং তুরগেশ খাগানাত ও তাদের সোগদিয়ান মিত্রদের মধ্যে বুখারার নিকটে বাইকান্দে সংঘটিত হয়। সোগদিয়ান শাসকদের একটি বড় আকারের বিদ্রোহ দমন করার জন্য খোরাসানের গভর্নর আশরাস ইবনে আবদুল্লাহ আল-সুলামির নেতৃত্বে আরব বাহিনী অভিযান চালায়। এই বিদ্রোহে তুরগেশদের সমর্থন ছিল। আরবরা বুখারার দিকে অগ্রসর হওয়ার পর তুরগেশরা তাদের ঘিরে ফেলে পানির উৎস থেকে বিচ্ছিন্ন করে ফেলে। শুরুতে প্রতিপক্ষ সুবিধা অর্জন করলেও কয়েকজন নেতার দক্ষতায় আরবরা তাদের প্রতিহত করা বুখারা পৌছে অবরোধ আরোপ করতে সক্ষম হয়।